recursal/SuperWikiNEXT-32B huggingface dataset:
Η **Τιμητική στήλη του Πολύβιου** είναι ελληνική ενεπίγραφη στήλη του 2ου π.Χ. αιώνα, με απεικόνιση πολεμιστή. Σύμφωνα με ορισμένους μελετητές σχετίζεται με τον Πολύβιο, πράγμα όμως που αμφισβητείται βάσιμα από άλλους. Το έργο είναι γνωστό στη διεθνή βιβλιογραφία ως *Στήλη του Πολύβιου*, *Ανάγλυφο πολεμιστή από τον Κλείτορα* (γερμανικά: Polybiosstele και Kriegerrelief aus Kleitor αντίστοιχα‎), ή *Ανάγλυφο του Πολύβιου* (αγγλικά: Polybius Relief‎) και διάφορες άλλες παρεμφερείς ονομασίες.

Η στήλη βρέθηκε την άνοιξη του 1881 κοντά στο χωριό Καρνέσι (η μεταγενέστερη και σημερινή Άνω Κλειτορία Αχαΐας) της Επαρχίας Καλαβρύτων, όπου βρίσκονται τα ερείπια του αρχαίου Κλείτορος. Αντίγραφό του φυλάσσεται στο Βασιλικό Μουσείο του Βερολίνου.

Περιγραφή και ερμηνεία
----------------------

Το επάνω άκρο του ανάγλυφου φέρει επιγραφή δύο σειρών, η οποία έχει φθαρεί και δεν διακρίνεται πλέον. Παριστάνει έναν πολεμιστή με το σώμα στραμμένο προς τον θεατή, ενώ το κεφάλι είναι στραμμένο προς τα αριστερά. Το σώμα του πολεμιστή είναι επεξεργασμένο με πολλές και ακριβείς ανατομικές λεπτομέρειες. Ο μανδύας είναι από μαλακό ύφασμα και σχηματίζει πτυχές. Στο υπόβαθρο διακρίνουμε τη ασπίδα του, όρθια ακουμπισμένη στο έδαφος. Στην μέση του κρέμεται το σπαθί, στον ώμο του ακουμπάει ένα μακρύ δόρυ.

Διάφορα ιδιόμορφα χαρακτηριστικά του προσώπου και του σώματος δείχνουν ότι το ανάγλυφο εικονίζει κάποιο συγκεκριμένο πρόσωπο, έναν *θωρακίτη* πολεμιστή. Αφού η επιγραφή δεν είναι πλέον αναγνώσιμη, μόνο η ερμηνεία του έργου μπορεί να μας δώσει παραπάνω πληροφορίες. Το ανάγλυφο ερμηνεύεται ως Πολύβιος, ο οποίος φοράει την πολεμική του στολή και σηκώνει τον βραχίονα για να ομιλήσει. Τα όπλα που εικονίζονται είναι χαρακτηριστικά γνωρίσματα μιας συγκεκριμένης εποχής. Η στρογγυλή ασπίδα και το μακρύ δόρυ κατατάσσουν το ανάγλυφο στην εποχή μετά το 206 π.Χ. Η ερμηνεία του ως Πολύβιο το κατατάσσει μετά το 146 π.Χ.

Παραπομπές
----------

1. ↑  Πετριτάκη, Μαρία (1996). «Κλείτωρ: μια πόλη της Αρκαδικής Αζανίας». *Αρχαιολογία και Τέχνες* **61**: σελ. 84. .
2. ↑  «A 1746 - Polybiosstele». *Virtuelles Antikenmuseum archäologisches Institut der Universität Göttingen (VIAMUS)* (στα Γερμανικά). Ανακτήθηκε στις 15 Ιουνίου 2017.
3. ↑  «1941 Print: Polybius Relief; Greek Historican Hellenistic Statesman Portrait Staff -Original Halftone Print». *amazon.co.uk*. Ανακτήθηκε στις 15 Ιουνίου 2017.

Πηγές
-----

* Louis Gurlitt (1812-1897) (1881). Γερμανικό Αρχαιολογικό Ινστιτούτο Αθηνών, επιμ. *Mitteilungen, Τόμος 6*. Αθήνα. σελίδες 154-166 και πίνακας V.
* Institut für Archäologie, Universität Graz. *Raum III -. Von der Spätklassik über den Hellenismus in die römische Kaiserzeit, (188.) Stele des Polybios*. σελίδες 16-17.

  


|  |  |
| --- | --- |
| εικονίδιο Αρχαιολογία | Πύλη Αρχαιολογία |
Το λογότυπο του συλλόγου με τον κύριο χορηγό Ακασβάγιου
Η **ΚΜ Σαντ Γιοσέπ Χιρόνα** (καταλανικά: *CB Sant Josep Girona*) ήταν σύλλογος καλαθοσφαίρισης στην πόλη Χιρόνα στην Καταλωνία της Ισπανίας.

Ιδρύθηκε το 1962 από τον Ραμόν Σιτιού ως «ΚΜ Σαντ Γιοσέπ» (CB Sant Josep). Το 1987 έγινε επαγγελματικό σωματείο και έγινε μέλος της Ισπανικής λίγκας (Liga ACB). Από το 1987 συμμετέχει συνεχώς στο Πρωτάθλημα της Ισπανικής Λίγκας (Α΄ Εθνική).

Τον Απρίλιο του 2013 η ΚΜ Σαντ Γιοσέπ ανακοίνωσε ότι θα διέκοπτε τη λειτουργία της στο τέλος της περιόδου 2012–13.

Τίτλοι
------

* Ευρωπαϊκό κύπελλο *Φίμπα Γιουροκάπ* 2007
* Κύπελλο Καταλωνίας 1996, 2006

Παραπομπές
----------

1. ↑  Sant Josep closes the doors.

Εξωτερικοί σύνδεσμοι
--------------------

* Επίσημη ιστοσελίδα
Διάφοροι τύποι φυσιγγίων
Το **φυσίγγιο** είναι τύπος προσυναρμολογημένων πυρομαχικών πυροβόλων όπλων που περιβάλλουν το βλήμα με ακρίβεια για να χωράει μέσα στον θάλαμο της κάννης ενός πυροβόλου, για την εύκολη μεταφορά και χειρισμό κατά τη βολή.

Χάρτινα φυσίγγια χρησιμοποιούνται εδώ και αιώνες: μια σειρά πηγών χρονολογούν από τη χρήση τους από τα τέλη του 14ου και τις αρχές του 15ου αιώνα. Οι ιστορικοί σημειώνουν τη χρήση τους από στρατιώτες του Χριστιανού Α΄ και του γιου του στα τέλη του 16ου αιώνα, ενώ το Μουσείο Ιστορίας της Δρέσδης έχει στοιχεία που χρονολογούν τη χρήση τους στο 1591.

Παραπομπές
----------

1. ↑  Sparano, Vin T. (2000). «Cartridges». *The Complete Outdoors Encyclopedia*. Macmillan. σελ. 37. ISBN 978-0-312-26722-3.
2. ↑  Nickel, Helmut· Pyhrr, Stuart W.· Tarassuk, Leonid (2013). *The Art of Chivalry: European Arms and Armor from the Metropolitan Museum of Art*. σελ. 174. ISBN 978-0300199413.
3. ↑  Metschl, John (1928). «The Rudolph J. Nunnemacher Collection of Projectile Arms». *Bulletin of the Public Museum of the City of Milwaukee* **9**: 60.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φυσίγγιο**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φυσίγγιο** |
Ο **Τζων Στιούαρτ, 1ος κόμης του Άνγκους**, λόρδος του Μπονκίλ και του Αμπερνέθυ (πέθανε στις 9 Δεκεμβρίου 1331) επιφανής Σκωτσέζος ευγενής ήταν γιος του Αλεξάντερ Στιούαρτ του Μπονκίλ του εγγονού του Αλεξάντερ Στιούαρτ, 4ου Υψηλού Στιούαρτ της Σκωτίας και της Ιωάννας Φιτζ Τζέιμς κόρης του Αλεξάντερ Φιτζ Τζέιμς. Ο Αλεξάντερ πέθανε γύρω στο 1319 και ο Τζων Στιούαρτ κληρονόμησε τα εδάφη του πατέρα του στο Μπέργουικσαιρ γύρω από τις βαρονείες του Μπονκίλ και του Πρέστον. O Τζων παντρεύτηκε την Μάργκαρετ του Αμπερνέθυ (1328) κόρη και διάδοχο του Σερ Αλεξάντερ του Αμπερνέθυ του τελευταίου των Γαέλων λόρδων του Αμπερνέθυ και απόγονο του Ζυλ Μιτσέλ, κόμη του Φάιφ. Ο Τζων διεκδίκησε τους τίτλους της συζύγου του ενώ ο βασιλιάς Ροβέρτος Α΄ της Σκωτίας του επέτρεψε να δημιουργήσει ξανά την κομητεία του Άνγκους (1329).

Η κομητεία του Άνγκους είχε κατασχεθεί από τον τελευταίο κάτοχο Ρόμπερτ του Ουμφρεβιλ πριν το 1314 επειδή υποστήριζε τους ηττημένους στον *"Πόλεμο της Σκωτσέζικης Ανεξαρτησίας"* αλλά εξακολουθούσε να ονομάζει τον εαυτό του κόμη μέχρι τον θάνατο του (1325). Η εγγονή του Τζων Στιούαρτ Μαργαρίτα πιστεύεται ότι είχε παράνομη σχέση με τον Γουίλιαμ Ντάγκλας, 1ο κόμη του Ντάγκλας και ότι οι κομητείες του Άνγκους και του Αμπερνέθυ συνδέονται μέσω αυτής της σχέσης με τον Τζορτζ Ντάγκλας, τον πρώτο Ερυθρό Ντάγκλας. Οι στενές σχέσεις των Ντάγκλας κομητών του Άνγκους με τον Οίκο των Στιούαρτ είχαν μεγάλες επιπλοκές στις μετέπειτα συγκρούσεις με τον Μελανό Ντάγκλας. 
Ο Τζων Στιούαρτ στέφθηκε ιππότης στις 24 Νοεμβρίου 1331 με την στέψη του Δαυίδ Β΄ της Σκωτίας αλλά πέθανε μόλις σε δυο βδομάδες, τον διαδέχθηκε ο γιος του Τόμας Στιούαρτ, 2ος κόμης του Άνγκους.

Παραπομπές
----------

1. ↑  p2499.htm#i24989. Ανακτήθηκε στις 7  Αυγούστου 2020.
2. ↑  Selby, Walford Dakin (1884). The Genealogist. George Bell & Sons. p. 95. Retrieved 25 May 2018.
3. ↑  Balfour Paul, James (1904). The Scots Peerage. Edinburgh : D. Douglas. pp. 169–171.
4. ↑  Stewart, John Hope J. (1880). The Stewarts of Appin. p. 48. Retrieved 25 May 2018.
5. ↑  Balfour Paul, James (1904). The Scots Peerage. Edinburgh : D. Douglas. pp. 169–171.
6. ↑  Selby, Walford Dakin (1884). The Genealogist. George Bell & Sons. p. 95. Retrieved 25 May 2018.

Πηγές
-----

* Balfour Paul, James (1904). The Scots Peerage
* Selby, Walford Dakin (1884). The Genealogist
* Stewart, John Hope J. (1880). The Stewarts of Appin


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα John Stewart, 1st Earl of Angus  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Αφροαμερικανός χρησιμοποιεί δημόσια βρύση αποκλειστικά για έγχρωμος, Ιούλιος 1939
**Φυλετικός διαχωρισμός** ονομάζεται ο συστηματικός διαχωρισμός των ανθρώπων σε φυλετικές ή άλλες εθνοτικές ομάδες στην καθημερινή ζωή. Επιτυγχάνεται με πολιτικές τύπου απαρτχάιντ, έγκλημα κατά της ανθρωπότητας σύμφωνα με το καταστατικό του Διεθνούς Ποινικού Δικαστηρίου. Ο διαχωρισμός μπορεί να περιλαμβάνει τον χωρικό διαχωρισμό των φυλών και την υποχρεωτική χρήση διαφορετικών χώρων και υποδομών, όπως σχολείων, νοσοκομείων, ΜΜΜ από άτομα διαφορετικών φυλών. Συγκεκριμένα, μπορεί να εφαρμοστεί σε χώρους εστίασης, λόγου χάριν εστιατόρια, υγιεινής, όπως οι δημόσιες τουαλέτες.

Φυλετικός διαχωρισμός ορίζεται από την Ευρωπαϊκή Επιτροπή κατά του Ρατσισμού και της Μισαλλοδοξίας ως *η πράξη με την οποία ένα (φυσικό ή νομικό) πρόσωπο διαχωρίζει άλλα πρόσωπα βάσει ενός από τους απαριθμηθέντες λόγους χωρίς αντικειμενική και εύλογη αιτιολόγηση, σύμφωνα με τον προτεινόμενο ορισμό του. Ο εθελούσιος διαχωρισμός από άλλα άτομα βάσει ενός από τους απαριθμηθέντες λόγους δεν συνιστά διαχωρισμό*.

Στις Ηνωμένες Πολιτείες, ο φυλετικός διαχωρισμός επεβλήθη δια νόμου ορισμένες πολιτείες, Νόμοι του Τζιμ Κρόου έως ότου το Ανώτατο Δικαστήριο των ΗΠΑ με επικεφαλής τον Δικαστή Earl Warren απαγόρευσε τον φυλετικό διαχωρισμό νόμους σε όλες την επικράτεια των Ηνωμένων Πολιτειών κατά τη διάρκεια του Κινήματος πολιτικών δικαιωμάτων.

Παραπομπές
----------

1. ↑  *Principles to Guide Housing Policy at the Beginning of the Millennium*, Michael Schill & Susan Wachter, Cityscape
2. ↑  ECRI General Policy Recommendation N°7: National legislation to combat racism and racial discrimination — Explanatory memorandum, Para. 16
3. ↑  E.g. Virginia Racial Integrity Act, Virginia Code § 20–58 and § 20–59
4. ↑  «The Court's Decision - Separate Is Not Equal». *americanhistory.si.edu*. Ανακτήθηκε στις 11 Ιουλίου 2021.
5. ↑  «The Warren Court: Completion of a Constitutional Revolution» (PDF). *William & Mary Law School Scholarship Repository*. Αρχειοθετήθηκε από το πρωτότυπο (PDF) στις 11 Ιουλίου 2021.
6. ↑  «Brown v. Board of Education of Topeka». *Oyez* (στα Αγγλικά). Ανακτήθηκε στις 11 Ιουλίου 2021.
7. ↑  «Heart of Atlanta Motel, Inc. v. United States». *Oyez* (στα Αγγλικά). Ανακτήθηκε στις 11 Ιουλίου 2021.
Συντεταγμένες: 38°39′57″S 143°06′16″E﻿ / ﻿38.66583°S 143.10444°E﻿ / -38.66583; 143.10444

Οι Δώδεκα Απόστολοι πριν την κατάρρευση (2002)
 Οι Δώδεκα Απόστολοι μετά την κατάρρευση (2012)
Στο Εθνικό Πάρκο Πορτ Κάμπελ (Port Campbell National Park), στην πολιτεία Βικτώρια, στην Αυστραλία, υπάρχουν μέσα στη θάλασσα οκτώ βραχώδεις σχηματισμοί, που είναι γνωστοί με την ονομασία **Δώδεκα Απόστολοι**.

Οι εν λόγω σχηματισμοί πριν το 1922 είχαν το όνομα *Sow and Piglets*. Αργότερα μετονομάστηκαν σε *The Apostles* και τελικά πήραν τη σημερινή τους ονομασία, μολονότι ήταν μόνο εννιά βράχοι. Στις 3 Ιουλίου του 2005 ένα από τους βράχους κατέρρευσε, αφού η βάση του είχε διαβρωθεί από τους ανέμους και τη θάλασσα.

Οι δυνάμεις της φύσης δημιούργησαν τους σχηματισμούς αυτούς 10 με 20 εκατομμύρια χρόνια πριν. Οι άνεμοι και η θάλασσα διάβρωσαν σιγά σιγά τον ασβεστόλιθο στην ακτογραμμή της περιοχής δημιουργώντας σπηλιές. Καθώς η διάβρωση συνεχιζόταν, οι σπηλιές μετατράπηκαν σε καμάρες, οι οποίες αργότερα κατέρρευσαν και έτσι σήμερα υπάρχουν οι βράχοι μέσα στη θάλασσα, το ύψος των οποίων ξεπερνά τα 50 μέτρα. Σήμερα υπολογίζεται ότι η διάβρωση στη βάση τους είναι περίπου 2 εκ. το χρόνο. 

Δίπλα από την ακτή όπου βρίσκονται οι Δώδεκα Απόστολοι περνά ο Μεγάλος Ωκεάνιος Δρόμος (Great Ocean Road). 

Οι Δώδεκα Απόστολοι βρίσκονται 275 χιλιόμετρα δυτικά της Μελβούρνης και αποτελούν έναν από τους πιο γνωστούς τουριστικούς προορισμούς της Αυστραλίας.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Οκτωβρίου 2015. Ανακτήθηκε στις 17 Αυγούστου 2015.
2. ↑
3. ↑
4. ↑

Εξωτερικοί σύνδεσμοι
--------------------

* 
* 


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The Twelve Apostles (Victoria)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **φυλλοξήρα** (επιστ. ονομ. ***Phylloxera***) είναι γένος ημιπτέρων εντόμων, τυπικός αντιπρόσωπος της οικογένειας των Φυλλοξηριδών (Phylloxeridae), η οποία ανήκει στην ομάδα των φωτοπαρασιτικών εντόμων, που είναι γνωστή ως αφίδες ή μελίγκρες ή φυτόψειρες. Οι αφίδες της οικογένειας αυτής, στενά συγγενικές με τις αφίδες της οικογένειας Aphididae, παρουσιάζουν εναλλαγή παρθενογενετικών και αμφιγονικών γενεών (μερικές άπτερες, άλλες φτερωτές) και περίπλοκα μεταναστευτικά ήθη.

Το γνωστότερο είδος του γένους Φυλλοξήρα, και αυτό με τη μεγαλύτερη γεωγραφική εξάπλωση, είναι το *Ph. vastatrix* (ή *vitifolia*), γνωστή και ως **φυλλοξήρα του αμπελιού** που προκαλεί την ομώνυμη καταστρεπτική ασθένεια στα αμπέλια. Τα άλλα είδη του γένους παρασιτούν σε δασικά δέντρα.
*Ο Δίας και ο Ερμής στο σπίτι των Φιλήμονα και Βαυκίδος" Adam Elsheimer, περ. 1608, Δρέσδη*
**Ο Φιλήμων και η Βαυκίς** ήταν σύμφωνα με τη μυθολογία ένα ευσεβές ζευγάρι φτωχών γερόντων από τη Φρυγία, οι οποίοι ήταν οι μόνοι που φιλοξένησαν και περιποιήθηκαν τον Δία και τον Ερμή όταν μεταμφιεσμένοι οι θεοί σε οδοιπόρους, και αφού είχαν γυρίσει πολλές χώρες συναντώντας την αδιαφορία και την εχθρότητα των ανθρώπων, έφτασαν στο σπίτι τους. Οι ευσεβείς γέροντες ήταν οι μόνοι που σώθηκαν από την πλημμύρα που προκάλεσαν οι θεοί για να τιμωρήσουν τους ανθρώπους για τη σκληρότητα τους και το σπίτι τους έγινε ναός και οι ίδιοι ορίστηκαν ιερείς. Η επιθυμία τους να πεθάνουν μαζί πραγματοποιήθηκε και ο Φιλήμων μεταμορφώθηκε σε δρυ και η σύζυγός του σε ροδάκινο.

Πολλοί καλλιτέχνες του 15ου αιώνα και μετέπειτα εμπνεύστηκαν από τον μύθο αυτό (Μπραμαντίνο, Ρούμπενς, Ρέμπραντ κ.α.).

Ο αστεροειδής 1921 EE ανακαλύφθηκε το 1877 και βρίσκεται στην Κύρια ζώνη αστεροειδών. Αργότερα ονομάστηκε (172)Βαυκίς παίρνοντας το όνομα του από τη Βαυκίδα.

Πηγή
----

* Εγκυκλοπαίδεια Πάπυρος Λαρούς Μπριτάννικα, τ.51

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 72448862
* GND: 128613629

 |

 |
Το **Ελληνικό Λογοτεχνικό και Ιστορικό Αρχείο** (*αρκτικόλεξο*: **ΕΛΙΑ**) είναι μη κερδοσκοπικό σωματείο πολιτιστικού χαρακτήρα με σκοπό τη διάσωση, ταξινόμηση, μελέτη και έκδοση αρχειακού υλικού του 19ου και 20ού αιώνα. Από το 2008 αποτελεί τμήμα του Μορφωτικού Ιδρύματος της Εθνικής Τραπέζης (Μ.Ι.Ε.Τ.).

Πληροφορίες
-----------

Ιδρύθηκε το 1965 από τον Μάνο Χαριτάτο και τον Δημήτρη Πόρτολο. Σήμερα ο ΕΛΙΑ στεγάζεται σε νεοκλασικό κτίριο στην Πλάκα, επί της οδού Αγίου Ανδρέου 5. Από το 1997 λειτουργεί παράρτημά του στη Θεσσαλονίκη.

Εξωτερικοί σύνδεσμοι
--------------------

* Ελληνικό Λογοτεχνικό και Ιστορικό Αρχείο
Η **φουζαρίωση** είναι ασθένεια των φυτών που οφείλεται σε μύκητα. Προκαλείται από το μύκητα *Giberella baccata* (Fusarium lateritium Nees), ο οποίος προσβάλλει τα δέντρα που έχουν προσβληθεί από εγκαύματα λόγω του ήλιου, από παράσιτα ή από το κρύο.  Η ασθένεια έχει οικονομική σημασία για τα εσπεριδοειδή, για το πεπόνι και το καρπούζι. Ως αίτιοι για την προσβολή των δύο τελευταίων αναφέρονται οι μύκητες *Fusarium oxysporum f.sp.melonis* και *Fusarium oxysporum f.sp.niveum* αντίστοιχα.

Χαρακτηριστικά
--------------

Ο μύκητας εισχωρεί στο ξύλο του δέντρου, το οποίο σκουραίνει στο χρώμα και σχηματίζεται κόμμι. Επίσης, προσβάλλεται και η φλούδα του δέντρου και μπορεί να φτάσει μέχρι τους καρπούς. Όταν γίνει αυτό, το φυτό, όταν προσβληθεί στην περίοδο που είναι έτοιμο να ωριμάσει, παράγει κακής ποιότητας καρπούς, με αποτέλεσμα να μην μπορεί να αντιμετωπιστεί η ασθένεια.

Αντιμετώπιση
------------

Η αντιμετώπιση της ασθένειας είναι πολύ δύσκολη και γενικά συστήνεται πρόληψη. Δεν μπορεί να καταπολεμηθεί με τη χρήση μυκητοκτόνων. Συνιστάται η επάλειψη με χαλκό έπειτα από τον παγετό.

Παραπομπές
----------

1. 1 2  Vecchi, Alessandro. *"Τα Εσπεριδοειδή Όλα όσα πρέπει να ξέρετε"*. Αθήνα: εκδόσεις Ψύχαλου. σελ. 157. ISBN 960-7920-68-6.
2. ↑  Φουζαρίωση Αρχειοθετήθηκε 2015-03-22 στο Wayback Machine. e-geoponoi.gr, 10-4-2015.
Το **Ελληνικό Κέντρο Διαστήματος** (**ΕΛΚΕΔ**) είναι δημόσιος οργανισμός κοινωφελούς σκοπού που λειτουργεί ως ΝΠΙΔ. Ανήκει στους Φορείς της Γενικής Κυβέρνησης και τον ευρύτερο Δημόσιο Τομέα. Έχει ως αντικείμενο την διαμόρφωση και υλοποίηση της πολιτικής της Ελλάδας στο διάστημα, την προώθηση της Ελληνικής διαστημικής βιομηχανίας, ενώ παράλληλα διαχειρίζεται εθνικά έργα που αφορούν σε διαστημικές τεχνολογίες. Έχει έδρα στην Αθήνα και υπάγεται στο Υπουργείο Ψηφιακής Διακυβέρνησης. Αντικατέστησε τον ΕΛΔΟ.

Πρόεδρος του ΕΛΚΕΔ ορίστηκε ο Ιωάννης Δαγκλής καθηγητής διαστημικής φυσικής στο Τμήμα Φυσικής του Πανεπιστημίου Αθηνών (ΦΕΚ ).

Παραπομπές
----------

1. ↑  Άρθρο 60 – Σύσταση και λειτουργία του ΝΠΙΔ «ΕΛΛΗΝΙΚΟ ΚΕΝΤΡΟ ΔΙΑΣΤΗΜΑΤΟΣ»
2. ↑  Team, ΤοΒΗΜΑ (13 Ιανουαρίου 2020). «Ο καθηγητής Ιωάννης Δαγκλής πρόεδρος του Ελληνικού Κέντρου Διαστήματος». *Ειδήσεις - νέα - Το Βήμα Online*. Ανακτήθηκε στις 16 Μαΐου 2021.
To **Φουέντε Οβεχούνα** (ισπανικά: *Fuenteovejuna* ή *Fuente Ovejuna*) είναι θεατρικό έργο του Ισπανού Λόπε δε Βέγα. Γράφτηκε το 1614. Πραγματεύεται την ιστορία του χωριού Φουεντεοβεχούνα (που σημαίνει Προβατοπηγή). Η ιστορία διαδραματίζεται το έτος 1476 και βασίζεται σε πραγματικό γεγονός. Η Φουεντεοβεχούνα είχε τότε 985 κατοίκους. Ήταν ένα ειρηνικό χωριό, μέχρι που εμφανίσθηκε ένας άρπαγας, βίαιος Διοικητής που με κάθε τρόπο ποδοπατούσε την τιμή και την υπόληψη των κατοίκων. Βιασμοί, προσβολές, βασανισμοί ήταν μέρος της καθημερινής του συμπεριφοράς απέναντι στους κατοίκους του χωριού. Ο γενναίος όμως λαός της Φουεντεοβεχούνα δεν άντεξε για πολύ την απάνθρωπη και τυραννική συμπεριφορά του Διοικητή. Άνδρες και γυναίκες, αγανακτισμένοι, ξεσηκώθηκαν και τον σκότωσαν. Όταν ο βασιλιάς Φερδινάνδος έστειλε στο χωριό έναν δικαστή-ανακριτή για να μάθει ποιος είχε διαπράξει το έγκλημα, οι κάτοικοι, παρά τα βασανιστήρια που υφίσταντο κατά την ανάκριση, απαντούσαν σταθερά και αποφασιστικά: "Η Φουεντεοβεχούνα το έκανε!". Στο τέλος ο δικαστής, μην έχοντας καταφέρει να βγάλει κάποιο συμπέρασμα, εμφανίστηκε μαζί με κατοίκους του χωριού στον Βασιλιά. Οι κάτοικοι εξήγησαν τις αιτίες της πράξης τους και ο Βασιλιάς σταμάτησε την έρευνα για τον ένοχο και τους συγχώρεσε, δίνοντας στο έργο ευτυχές τέλος.

Το έργο μεταφράστηκε στα Ελληνικά από την Καίτη Κάστρο (εκδόσεις "Δωδώνη") και παρουσιάστηκε από το Κρατικό Θέατρο Βορείου Ελλάδος (πρώτη παράσταση 20-1-1977.
Το έργο μεταφράστηκε έμμετρο με ρίμα για πρώτη φορά το 2021 από τη Μαρία Χατζηεμμανουήλ και ανέβηκε στις 28/10/2021 στην κεντρική σκηνή του Εθνικού Θεάτρου σε σκηνοθεσία Ελένης Ευθυμίου. Η μετάφραση έχει εκδοθεί από το Εθνικό θέατρο στο πρόγραμμα της παράστασης.
Το **φιλιό** (πορτογαλικά: *filhó*, πληθ.: *filhós*. [φιλιός]) είναι παραδοσιακό επιδόρπιο στην Πορτογαλία και στη βορειοανατολική Βραζιλία.

Τα φιλιός φτιάχνονται συνήθως σχηματίζοντας μπάλες από μείγμα αλευριού και αυγών. Όταν φουσκώσει η ζύμη, οι μπάλες τηγανίζονται βαθιά και πασπαλίζονται με ένα μείγμα ζάχαρης και κανέλας. Αυτό είναι ένα παραδοσιακό χριστουγεννιάτικο ψήσιμο στην Πορτογαλία. Η βραζιλιάνικη ποικιλία δεν πασπαλίζεται και συνήθως καλύπτεται με μέλι ή με λιωμένη ραπαντούρα (που στα βραζιλιάνικα πορτογαλικά λέγεται συνήθως «mel de rapadura»).

Δείτε επίσης
------------

* Γκανμοντόκι, που πήρε το όνομά του από τα φιλιός σε μέρη της Ιαπωνίας
* Μαλασάντα, με προέλευση από τη Μαδέρα

Παραπομπές
----------

1. ↑  Volker Poelzl (15 Οκτωβρίου 2009). *CultureShock! Portugal: A Survival Guide to Customs and Etiquette*. Marshall Cavendish International Asia Pte Ltd. σελ. 153. ISBN 978-981-4435-62-8.
2. ↑  Ana Patuleia Ortins (20 Οκτωβρίου 2015). *Authentic Portuguese Cooking: More Than 185 Classic Mediterranean-Style Recipes of the Azores, Madeira and Continental Portugal*. Page Street Publishing. σελίδες 289–290. ISBN 978-1-62414-195-9.
Το **Ελίζαμπεθ** (αγγλικά: ***Elizabeth, New Jersey***), είναι πόλη στο Νιου Τζέρσεϊ των ΗΠΑ. Σύμφωνα με την απογραφή του 2020, η πόλη έχει πληθυσμό 137.298 κατοίκους, και αποτελεί την 203η πολυπληθέστερη πόλη στην ΗΠΑ, και η 4η πολυπληθέστερη στην πολιτεία. Είναι έδρα της κομητείας Γιούνιον. 

Η πόλη, αποτελεί συστατική περιοχή της μητροπολιτικής περιοχής της Νέας Υόρκης. 

Το Ελίζαμπεθ θεωρήθηκε μια από τις "50 πράσινες πόλεις της Αμερικής" και ήταν η μόνη πόλη στο Νιου Τζέρσεϊ, η οποία επιλέχθηκε.

Ιστορία
-------

Πριν γίνει ακόμα πόλη, η πόλη Ελίζαμπεθ υπήρξε σημαντική περιοχή για την Αμερικανική Επανάσταση. Το 1688, το Ελίζαμπεθ διετέλεσε πρώτη επίσημη πρωτεύουσα της πολιτείας. Έγινε πόλη το 1855 με απόφαση του Νομοθετικού Σώματος του Νιου Τζέρσεϊ.

Το Ελίζαμπεθ είχε από νωρίς την φήμη μιας συνεχώς αναπτυσσόμενης πόλης και συνδέθηκε στενά με το κοντινό Νιούαρκ, το οποίο είναι η μεγαλύτερη πόλη της πολιτείας.

Παραπομπές
----------

1. ↑  www.elizabethnj.org/271/Our-Mayor. Ανακτήθηκε στις 13  Μαΐου 2022.
2. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
3. ↑  «United States Census 2010». *2010 United States Census*. Ανακτήθηκε στις 9  Ιουλίου 2020.
4. ↑  www.nj.gov/labor/lpa/census/2020/2020%20pl94%20Tables/2020\_Mun/popARH%20MCD%20Cen20-Cen10.xlsx. Ανακτήθηκε στις 22  Ιανουαρίου 2022.
5. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
6. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Elizabeth, New Jersey στο Wikimedia Commons
Η **Ελίζαμπεθ Εμάνουελ** ( αγγλ: *Elizabeth Florence Emanuel*, 1953 ) είναι Βρετανίδα σχεδιάστρια μόδας και πρώην σύζυγος του επίσης σχεδιαστή, Ντέιβιντ Εμάνουελ. Διαθέτει δική της εταιρεία ένδυσης, ενώ έχει σχεδιάσει φορέματα για διάφορες επώνυμες γυναίκες.

Βιογραφία
---------

Γεννήθηκε στις 5 Ιουλίου του 1953 ως *Elizabeth Florence Weiner* από Αμερικανό πατέρα και Βρετανίδα μητέρα. Εκπαιδεύτηκε στο *City of London School for Girls* και στο Πανεπιστήμιο του Γουέστμινστερ ενώ αργότερα σπούδασε στο Βασιλικό Κολέγιο Τέχνης του Λονδίνου. Το 1975 παντρεύτηκε τον Ουαλό σχεδιαστή μόδας Ντέιβιντ Εμάνουελ με τον οποίο απέκτησε δύο παιδιά. Το 1978 άνοιξε μαζί με τον σύζυγό της οίκο μόδας στο Λονδίνο. Το 1981 το ζεύγος Εμάνουελ επιλέχτηκε από την μετέπειτα πριγκίπισσα Νταϊάνα για τον σχεδιασμό και τη δημιουργία του νυφικού της φορέματος ενόψει του γάμου της με τον πρίγκιπα Κάρολο. To 1982 ανέλαβε τον σχεδιασμό των κοστουμιών της παράστασης *Song and Dance* του Άντριου Λόυντ Γουέμπερ, δραστηριότητα την οποία επανέλαβε και για άλλες παραστάσεις μπαλέτου και όπερας που πραγματοποιήθηκαν κατά τη διάρκεια της δεκαετίας του '80.

Φόρεμα "Circus" των David & Elizabeth Emmanuel. Λονδίνο 1989. Συλλογή ΠΛΙ, Ναύπλιο
Το 1990 χώρισε με τον Ντέιβιντ Εμάνουελ αλλά κράτησε τον οίκο μόδας που διατηρούσαν, υπό νέα επωνυμία. Την ίδια χρονιά ανέλαβε τον σχεδιασμό των στολών της αεροπορικής εταιρείας Virgin Atlantic Airways. Το 1995 ανέλαβε τον σχεδιασμό των στολών της Britannia Airways. Κατά καιρούς έχει επιμεληθεί τον σχεδιασμό κουστουμιών για διάφορες ταινίες και τηλεοπτικές εκπομπές ενώ έχει δημιουργήσει φορέματα για αρκετές διάσημες γυναίκες, πέραν της πριγκίπισσας Νταϊάνα, όπως η Τζόαν Κόλινς, η Πόλα Αμπντούλ, η Σαρλίζ Θερόν, η Λιζ Χάρλεϊ και η Ντρου Μπάριμορ.

Μάλιστα, το φόρεμα που σχεδίασε το 1999 για τις ανάγκες διαφημιστικής καμπάνιας με πρωταγωνίστρια την Λιζ Χάρλεϊ ήταν μεταξύ των αντικειμένων έκθεσης για τη βρετανική μόδα που διοργανώθηκε από το μουσείο *Victoria and Albert* του Λονδίνου το 2012-2013.

Παραπομπές
----------

1. ↑  (Αγγλικά) *SNAC*. w6z04dzj. Ανακτήθηκε στις 9  Οκτωβρίου 2017.
2. ↑  «Elizabethemanuel:About». Αρχειοθετήθηκε από το πρωτότυπο στις 10 Μαΐου 2015. Ανακτήθηκε στις 28 Απριλίου 2015.
3. 1 2  Ελ. Εμάνουελ: "Η Νταϊάνα ήταν μοναδική".
4. 1 2 3 4  Elizabeth Sleeman, The International Who's Who of Women 2002, p. 161.
5. ↑  Στη γιορτή βάζουν όλοι τα καλά τους.
6. ↑  «Η ιστορία της βρετανικής μόδας στο μουσείο Victoria and Albert». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Απριλίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 90496134
* **Europeana**: agent/base/89145
* LCCN: no2009083751
* GND: 132422522
* RKD: 272351

 |

 |
Το **Κλος** (αλβανικά: Klos‎ ή Klosi) είναι πόλη και δήμος στον νομό Ντίμπρα στο βόρειο τμήμα της κεντρικής Αλβανίας. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκούρρα, Κλος, Σουτς και Ντίμπρα, που έγιναν δημοτικές ενότητες. Η έδρα του δήμου είναι η πόλη Κλος. Ο συνολικός πληθυσμός είναι 16.618 (απογραφή 2011) και η συνολική έκταση 357,48 χλμ.2. Ο πληθυσμός του πρώην δήμου κατά την απογραφή του 2011 ήταν 7.873 κάτοικοι. Το Κλός απέχει 28,5 χιλιόμετρα από τα Τίρανα και 14 χιλιόμετρα από το Μπουρέλ.

Οικονομία
---------

Στο Κλος, η οικονομία βασίζεται στη γεωργία, με πολλές οικογένειες να διαθέτουν αγροκτήματα και να πωλούν τα προϊόντα τους σε τοπικές αγορές γνωστές ως *τρέγκου*. Η γη είναι εύφορη για την καλλιέργεια σιτηρών, επομένως πολλοί κάτοικοι εξαρτώνται από αυτό. Υπάρχουν πολλές τοπικές επιχειρήσεις, όπως μίνι μάρκετ, μπαρ και καφετέριες.

Αθλητισμός
----------

Το Κλος διαθέτει ποδοσφαιρική ομάδα γνωστή ως ΦΚ Κλόσι η οποία αγωνίζεται στη Β΄ εθνική κατηγορία της Αλβανίας.

Παραπομπές
----------

1. ↑  (Αγγλικά) *GeoNames*. 2005. 782806.
2. ↑  Νόμος 115/2014 Αρχειοθετήθηκε 2015-09-24 στο Wayback Machine.
3. ↑  «Albania: Division (Municipalities and Municipal Units) - Population Statistics, Charts and Map». *www.citypopulation.de*. Ανακτήθηκε στις 5 Ιουνίου 2019.
4. ↑  Αποτελέσματα απογραφής 2011 Αρχειοθετήθηκε 2016-03-03 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Klos, Mat στο Wikimedia Commons

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Πόλεις της Αλβανίας |
| --- |
|  |
| 
**Πρωτεύουσα:** Τίρανα |
|  |
| Κυριότερες πόλεις | 
* Άγιοι Σαράντα
* Αργυρόκαστρο
* Αυλώνας
* Μπεράτ
* Δυρράχιο
* Ελμπασάν
* Κορυτσά
* Λούσνια
* Πόγραδετς
* Σκόδρα
* Φιέρι
 |
|  |
| Οικισμοί κάτω των 30.000 | 
* Βίγλιστα
* Δέλβινο
* Επισκοπή
* Εξαμίλι
* Ερσέκα
* Ισμ
* Καβάγια
* Κλος
* Κορ
* Κούκεσι
* Κρούγια
* Λέζα
* Λιασκοβίκιο
* Λιν
* Λούκοβο
* Μοσχόπολη
* Πεκίτ
* Πρεμετή
* Ρίντι
* Σεργκιάν
* Τεπελένι
* Τροπόγια
* Χειμάρρα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 233924959
* GND: 7661552-2

 |

 |
**Κρατικό παρεμβατισμό** ονομάζουμε τη πολιτική κατάσταση στην οποία το κράτος παρεμβαίνει με διάφορους τρόπους στη κοινωνία και στη λειτουργία της αγοράς, για να διασφαλίσει τη δικαιοσύνη, την ομαλή λειτουργία της οικονομίας και την ευημερία του πληθυσμού.

Ο κρατικός παρεμβατισμός συναντάται σε όλα τα κράτη της ιστορίας σε μικρό ή μεγάλο βαθμό και σχετίζεται με πολλές πτυχές της σύγχρονης ζωής όπως η φορολογία, η υποχρέωση της εκπαίδευσης, καταπολέμηση του εγκλήματος της απάτης και της αδικίας, απαγόρευση της δουλείας, προστασία του καταναλωτή και του περιβάλλοντος κ.α.

Ο κρατικός παρεμβατισμός εάν γίνει ανεξέλεγκτος και παράλληλα κοινωνικά επιθυμητός τότε δημιουργούνται οι κατάλληλες συνθήκες για τη δημιουργία ενός ολοκληρωτικού καθεστώτος.

Ο κρατικός παρεμβατισμός συναντάται σε δύο μορφές: σε οικονομικό και κοινωνικό.
Η χημική δομή της κρεατινίνης
Η **κρεατινίνη** είναι μεταβολικό προϊόν της διάσπασης της φωσφορικής κρεατίνης των μυών και απεκκρίνεται από τους νεφρούς. Η ημερήσια παραγωγή της είναι σχετικά σταθερή και ανάλογη της μυϊκής μάζας. Ένα μικρό ποσό της προέρχεται από το κρέας της τροφής. Σε διαταραχές της νεφρικής λειτουργίας η απέκκριση της κρεατινίνης μειώνεται με αποτέλεσμα την αύξηση των επιπέδων της στο αίμα. Η κρεατινίνη είναι μια ουσία η οποία κυρίως φιλτράρεται από το αίμα με την βοήθεια των νεφρών κατά την σπειραματική διήθηση και σωληναριακή έκκριση. Σε μικρό ποσοστό επαναπορροφάται. Αν το φιλτράρισμα στους νεφρούς είναι ανεπαρκές, τότε το επίπεδο κρεατινίνης στο αίμα αυξάνει. Ως εκ τούτου, τα επίπεδα κρεατινίνης στο αίμα και στα ούρα μπορούν να χρησιμοποιηθούν για τον υπολογισμό της κάθαρσης κρεατινίνης, η οποία αντικατοπτρίζει τον ρυθμό της σπειραματικής διήθησης (GFR). Η κρεατινίνη δεν είναι όμως ευαίσθητη σε ελαφρές μέχρι μέτριες νεφρικές βλάβες δεδομένου ότι για να αυξηθεί η κρεατινίνη από 1,0 σε 2,0 mg/dL απαιτείται απώλεια του 50% της νεφρικής λειτουργίας.

Βιβλιογραφία
------------

* Κριεμπάρδης Α. Τεχνικές Λήψεις Βιολογικών Υγρών, Ιατρικές Εκδόσεις Λαγός Δημήτριος 2011, Αθήνα, ISBN 978-960-7875-60-0
Συντεταγμένες: 32°29′00″N 3°41′00″E﻿ / ﻿32.483333°N 3.683333°E﻿ / 32.483333; 3.683333

H **Κοιλάδα Μ'Ζαμπ** (αραβικά: مزاب‎), είναι μια φυσική περιοχή στη έρημο της Βόρειας Σαχάρας στην περιοχή Γκαρνταϊα της Αλγερία. Βρίσκεται 600 χμ. νότια του Αλγερίου με πληθυσμό 360.000 κατοίκους (απογραφή 2005).

Γεωλογικά το Μ'Ζάμπ είναι ένα ασβεστολιθικό οροπέδιο, στο κέντρο της κοιλάδας.

Αρχιτεκτονική
-------------

Υπάρχουν πέντε "περιτειχισμένα χωριά" (*ξουρ*) που βρίσκονται σε βραχώδεις εκτάσεις κατά μήκος της Κοιλάδας Μ'Ζάμπ και είναι συλλογικά γνωστά ως *η Πεντάπολη*. Με την προσθήκη δύο νέων οικισμών, των Μπεριάνε και Ελ Γκερράρα, ολοκληρώθηκε η σύγχρονη *Επτάπολη*.

Μοζαβίτικη αρχιτεκτονική στη Γκαρνταϊα Ο συνδυασμός του λειτουργικού πουρισμού της πίστης Ιμπάντι με τον οασικό τρόπο ζωή οδήγησε σε μια αυστηρή οργάνωση της γης και του χώρου. Κάθε ακρόπολη έχει οχυροειδές τζαμί, του οποίου ο μιναρές χρησίμευε ως παρατηρητήριο. Σε ομόκεντρους κύκλους γύρω από το τζαμί κατασκευάστηκαν σπίτια κανονικού μεγέθους και τύπου. Η αρχιτεκτονική των οικισμών του Μ'Ζάμπ προοριζόταν για ισότιμη κοινοτική διαβίωση, με σεβασμό στην ιδιωτική ζωή των οικογενειών. Το στυλ των κτισμάτων είναι Λιβυανού-Φοινικικού τύπου, πιο συγκεκριμένα είναι στυλ Μπέρμπερ που βρίσκεται σε αρκετά μέρη της Σαχάρας.

Η Κοιλάδα Μ'Ζάμπ καταχωρήθηκε ως Μνημείο Παγκόσμιας Κληρονομιάς του unesco το 1982, ως ακέραιο παράδειγμα παραδοσιακού ανθρώπινου οικότοπου τέλεια προσαρμοσμένου στο περιβάλλον.

Πονοραμική άποψη της Κοιλάδας Μζαμπ

Παραπομπές
----------

1. ↑  Kjeilen, Tore. «M'zab - LookLex Encyclopaedia». *lexicorient.com*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 24 Οκτωβρίου 2018.
2. ↑  «Ghardaia Algeria - Travel to the Mzab Valley». *www.globosapiens.net*. Ανακτήθηκε στις 24 Οκτωβρίου 2018.
3. ↑  «M'zab». *www.jewishvirtuallibrary.org* (στα Αγγλικά). Ανακτήθηκε στις 24 Οκτωβρίου 2018.
4. ↑  «M'Zab Valley - World Heritage Site - Pictures, info and travel reports». 24 Δεκεμβρίου 2010. Αρχειοθετήθηκε από το πρωτότυπο στις 24 Δεκεμβρίου 2010. Ανακτήθηκε στις 24 Οκτωβρίου 2018. CS1 maint: Unfit url (link)
5. ↑  1851-1943. Houtsma, M. Th. (Martijn Theodoor), (1987). *E.J. Brill's first encyclopaedia of Islam, 1913-1936*. Leiden: E.J. Brill. ISBN 9004082654. 15549162.
6. ↑  «M'Zab Valley». *UNESCO World Heritage Centre* (στα Αγγλικά).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6924148574322724430007
* LCCN: sh85089463
* GND: 4104595-6
* SUDOC: 027490866
* BNF: cb119519029 (data)

 |

 |
Η **φαινυλκετονουρία** ή **ΦΚΟ**, (αγγλικά: *phenylketonuria* ,PKU) είναι ένα σχετικά σπάνιο κληρονομικό μεταβολικό νόσημα, κληρονομούμενο με τον αυτοσωματικό υπολειπόμενο χαρακτήρα, με συχνότητα περίπου μια περίπτωση στα χίλια ζώντα νεογνά. Είναι αποτέλεσμα ανεπάρκειας του ενζύμου υδροξυλάση της φαινυλαλανίνης, που μετατρέπει τη φαινυλαλανίνη σε τυροσίνη, και έχει ως αποτέλεσμα τη συσσώρευση της φαινυλαλανίνης που ασκεί τοξική δράση, ιδίως στον εγκέφαλο. Το γονίδιο που είναι υπεύθυνο για την παραγωγή του ενζύμου εντοπίζεται στο χρωμόσωμα 12(12q23).

Κλινική εικόνα και εργαστηριακά ευρήματα
----------------------------------------

Η κλινική εικόνα περιλαμβάνει βαριά πνευματική καθυστέρηση, σπασμούς και μικροκεφαλία. Επίσης μπορεί να παρουσιαστούν έμετοι, υπερδιέγερση, εκζεματοειδές εξάνθημα, ιδιάζουσα οσμή, ενώ οι περισσότεροι άρρωστοι είναι ξανθοί λόγω ανεπαρκούς παραγωγής μελανίνης (εξαιτίας της ανεπαρκούς παραγωγής τυροσίνης, η οποία αποτελεί το πρώτο στάδιο της μεταβολικής οδού παραγωγής της μελανίνης).

Στην κλασική ΦΚΟ η δραστικότητα του ενζύμου είναι μικρότερη του 1% και τα επίπεδα της φαινυλαλανίνης > 1.200 μmol/l. Στις ηπιότερες μορφές η δραστικότητα είναι μεγαλύτερη (1-5%) και τα επίπεδα της φαινυλαλανίνης χαμηλότερα.

Διάγνωση
--------

Η διάγνωση της νόσου γίνεται με το βιοχημικό screening τεστ (Guthrie test) που γίνεται σε κάθε νεογνό. Για να είναι αξιόπιστη η μέτρηση θα πρέπει το νεογνό να σιτίζεται κανονικά και η λήψη των σταγόνων αίματος να γίνεται την ημέρα που το νεογνό φεύγει από το μαιευτήριο (3η-5η ημέρα ζωής). Η χρήση αντιβιοτικών μπορεί να οδηγήσει σε λάθος αποτελέσματα στο Guthrie test.

Πλέον χρησιμοποιείται σαν screening test η μέθοδος της tandem mass spectrometry, με την οποία γίνεται έγκυρη διάγνωση και άλλων σημαντικών ασθενειών.

Αντιμετώπιση
------------

Ριζική θεραπεία της νόσου δεν υπάρχει. Με τη διάγνωση εφαρμόζεται άμεσα ειδική δίαιτα ελεύθερη φαινυλαλανίνης, η οποία διαρκεί συνήθως εφ' όρου ζωής. Με τον τρόπο αυτό προλαμβάνονται όλες οι εκδηλώσεις της νόσου. Η γρήγορη διάγνωση και θεραπεία έχει μεγάλη σημασία, διότι μη έγκαιρη αντιμετώπιση μπορεί να οδηγήσει σε σχετικά μεγάλη διανοητική καθυστέρηση.

Το **Εθνικό Πρόγραμμα Προληπτικού Ελέγχου Νεογνών** άρχισε στη χώρα μας το 1974 πιλοτικά για τη νόσο Φαινυλκετονουρία, συμπληρώθηκε σταδιακά με τη μέτρηση της δραστικότητας του ενζύμου Αφυδρογονάσητης 6-φωσφορικήςγλυκόζης (G6PD), τον έλεγχο του Συγγενούς Υποθυρεοειδισμού και τη Γαλακτοζαιμία. Χρηματοδοτείται από το Υπουργείο Υγείας, Διατροφής και Άθλησης και προσφέρεται δωρεάν στα νεογέννητα. Για το παραπάνω πρόγραμμα είναι υπεύθυνο το Ινστιτούτο Υγείας του Παιδιού στο Νοσοκομείο Παίδων Η Αγία Σοφία .
Το ***Δύσβατοι δρόμοι*** (ρωσικά: Плохие дороги‎) είναι ρωσόφωνη ουκρανική δραματική ταινία σε σκηνοθεσία Νατάλια Βοροζμπίτ, η οποία κυκλοφόρησε το 2020. Η παγκόσμια πρεμιέρα της έγινε στις 3 Σεπτεμβρίου 2020 στην 35η Διεθνή Εβδομάδα Κριτικών της Βενετίας, όπου προβλήθηκε διαγωνιστικά. Τον Σεπτέμβριο του 2021 επιλέχθηκε ως η ουκρανική συμμετοχή για τα βραβεία Όσκαρ Καλύτερης Ξενόγλωσσης Ταινίας στην 94η τελετή των βραβείων.

Πλοκή
-----

Η ταινία εκτυλίσσεται μέσα από τέσσερις μικρές ιστορίες διαδραματίζονται στους δρόμους του Ντονμπάς κατά τη διάρκεια του πολέμου. Δεν υπάρχουν ασφαλείς χώροι και κανείς δεν μπορεί να καταλάβει τι συμβαίνει. Ακόμη και όσο είναι παγιδευμένοι στο χάος, κάποιοι καταφέρνουν να ασκήσουν εξουσία σε κάποιους άλλους. Αλλά σε αυτόν τον κόσμο, όπου το αύριο μπορεί να μην έρθει ποτέ, δεν είναι όλοι ανυπεράσπιστοι. Ακόμη και για τα πιο αθώα θύματα, μπορεί να έχει έρθει η στιγμή να αναλάβουν την εξουσία.

Διανομή
-------

Κορυφαίο καστ της ταινίας:

* Ζόγια Μπαρανόφσκα ως κοπέλα
* Μαρίνα Κλίμοβα ως δημοσιογράφος
* Άννα Ζούραφσκα ως κορίτσι
* Ιχόρ Κολτόβσκι ως διευθυντής σχολείου
* Αντρέι Λελιού ως διοικητής

Παραπομπές
----------

1. ↑  Ανακτήθηκε στις 27  Σεπτεμβρίου 2021.
2. ↑  dzygamdb.com/en/site/films-single?id=898. Ανακτήθηκε στις 7  Δεκεμβρίου 2021.
3. ↑   *Δύσβατοι δρόμοι*, ανακτήθηκε στις 2022-02-25
4. ↑  «Natalya Vorozhbit • Director of Bad Roads». *Cineuropa*. Ανακτήθηκε στις 24 Σεπτεμβρίου 2021.
5. ↑  «*Bad roads* de Vorozhbyt representará a Ucrania en los Oscar». *Ukrinform* (στα Ισπανικά). 24 Σεπτεμβρίου 2021. Ανακτήθηκε στις 24 Σεπτεμβρίου 2021.
6. ↑  Bad Roads. reason8films.com. 2020
7. ↑  Погані дороги. Kyiv Critics' Week. 2020 (in Ukrainian)

Εξωτερικοί σύνδεσμοι
--------------------

* *Δύσβατοι δρόμοι*   στην IMDb
Το **Κρατικό Αρχείο της Βόρειας Μακεδονίας** ιδρύθηκε μετά τον Δεύτερο Παγκόσμιο Πόλεμο, το 1951. Από το 1926 ως το 1941 το αρχείο ήταν μέρος του Κρατικού Αρχείου της Σερβίας στο Βελιγράδι. Από το 2015 πρόεδρος είναι ο Δρ Φίλιπ Πετρόφσκι.

Ιστορία
-------

Τον Ιανουάριο του 1946 το Υπουργείο Εθνικής Παιδείας της Λαϊκής Δημοκρατίας της Μακεδονίας αποκάλυψε την πρόθεσή του να δημιουργήσει το αρχείο του Κινήματος Λαϊκής Απελευθέρωσης της Μακεδονίας εντός της Εθνικής Βιβλιοθήκης στα Σκόπια, κατόπιν της διακοίνωσης της ανάγκης για συλλογή και προστασία του αρχειακού υλικού που έγινε κατά τον Δεύτερο Παγκόσμιο Πόλεμο, στις 3 Μαΐου του 1945.

Η πρωτοβουλία αυτή δεν έγινε λειτούργησε αρχικά για μια σειρά από λόγους. Στη συνέχεια, με την υπ 'αριθμ. 2543 απόφαση της 31ης Μαΐου του 1946, το Υπουργείο Εθνικής Παιδείας σύστησε αρμόδια επιτροπή για τη συλλογή αρχειακού υλικού. Η επιτροπή ξεκίνησε τη δράση, εμπλέκοντας σε αυτήν κυρίως εκπαιδευτικούς και αναθέτοντάς τους τη συλλογή του αρχειακού υλικού, κάτι που δεν έδωσε αποτελέσματα.

Κατόπιν ιδρύθηκε την 1η Αυγούστου 1948 το Ινστιτούτο Εθνικής Ιστορίας (Институт за Национална Историја) με κυβερνητική απόφαση με στόχο «*την εξεύρεση, τη συλλογή και τη διατήρηση υλικού, εγγράφων και άλλων μνημείων που αφορούν την ιστορία του μακεδονικού λαού, των μειονοτήτων και των εθνοτικών ομάδων που διαβιούν μαζί του*». Υπερασπιζόμενο τις σλαβομακεδονικές θέσεις στο Μακεδονικό Ζήτημα. Δεδομένης της αδυναμίας του Ινστιτούτου να λειτουργήσει λόγω έλλειψης εξειδικευμένου προσωπικού ένα χρόνο αργότερα ιδρύθηκε το Κρατικό Αρχείο της Λαϊκής Δημοκρατίας της Μακεδονίας, πρόγονος του σημερινού κρατικού αρχείου.

Σήμερα
------

Σήμερα το αρχειακό υλικό μεταξύ των ετών 1946 και 1947 περιλαμβάνεται στη νεοϊδρυθείσα Φιλοσοφική Σχολή και το Ινστιτούτο Εθνικής Ιστορίας της Βόρειας Μακεδονίας.

Παραπομπές
----------

1. ↑  архив Републике Македоније Државни архив Републике Македоније.
2. ↑  Βοζινίδης, Αλέξανδρος. «From Bitola with love». Ανακτήθηκε στις 28 Ιουλίου 2016.
3. ↑  Koteska, Jasna. «ΚΟΜΟΥΝΙΣΤΙΚΗ ΜΝΗΜΗ». Ανακτήθηκε στις 28 Ιουλίου 2016.
4. ↑  Д-р Филип Петровски (Μάρτιος 2015). «Државен архив на Република Македонија». Αρχειοθετήθηκε από το πρωτότυπο στις 3 Οκτωβρίου 2015. Ανακτήθηκε στις 1 Σεπτεμβρίου 2015.
5. ↑  Κατσάνος, Κωνσταντίνος (2009). «Βελιγράδι-Σκόπια και Θεσσαλονίκη-Αθήνα για τη Μακεδονία: Τεκμήρια και απόρρητα έγγραφα 1950-1960». *Μακεδονική Βιβλιοθήκη* (Θεσσαλονίκη: Εταιρεία Μακεδονικών Σπουδών) (107). .

Εξωτερικοί σύνδεσμοι
--------------------

* Κρατικό Αρχείο της Δημοκρατίας της Βόρειας Μακεδονίας
* Αλέξανδρος Δάγκας· Γιώργος Λεοντιάδης. «Το κομματικό αρχείο. ∆ιαδρομές, εμπλοκές» (PDF). Ανακτήθηκε στις 19 Ιουνίου 2016. , Ιστορικό πλαίσιο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151180590
* LCCN: n83239187
* ISNI: 0000 0001 2185 1419
* SUDOC: 033671109
* BNF: cb12451494p (data)
* NKC: ko2015888438

 |

 |

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
|  |
| --- |
|  **Απογραφές Πληθυσμού** |
| ← 1845 | **1848** | → 1853 |

Η **ελληνική απογραφή του 1848** ήταν η δωδέκατη επίσημη απογραφή του ελληνικού κράτους. Ο πληθυσμός της χώρας ήταν σύμφωνα με την απογραφή 986.731 κάτοικοι και παρουσίασε αύξηση σε σχέση με την προηγούμενη του απογραφή του 1845 κατά 26.495 κατοίκους. Η συνολική έκταση του Βασιλείου ήταν κατά την απογραφή 47.516 τ.χλμ. και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού ήταν 20,8 κάτοικοι ανά τετραγωνικό χιλιόμετρο. Στην απογραφή συλλέχθηκαν στοιχεία μόνο για το φύλο και την ηλικία, καθώς τότε ενδιέφερε τις αρχές μόνο η εξακρίβωση του αριθμού του πληθυσμού και όχι τα κοινωνικοοικονομικά του χαρακτηριστικά. Τα αποτελέσματα της απογραφής αυτής δημοσιεύτηκαν το 1850.

Πηγές
-----

* Αλέξανδρος Μανσόλας, τμηματάρχης της Δημόσιας Οικονομίας εν τω Υπουργείω Εσωτερικών (1867). «Πολιτειογραφικαί πληροφορίαι περί Ελλάδος». Αθήνα, Εθνικό Τυπογραφείο. σελίδες 8–9.
* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικές απογραφές πληθυσμού |
| --- |
|  |
| 19ος αιώνας | 
1828  · 1829  · 1834  · 1837  · 1838  · 1839  · 1840  · 1841  · 1842  · 1843  · 1844  · 1845  · 1848  · 1853  · 1856  · 1861  · 1870  · 1879  · 1889  · 1896 |
|  |
| 20ός αιώνας | 
1907  · 1913  · 1920  · 1928  · 1940  · 1951  · 1961  · 1971  · 1981  · 1991 |
|  |
| 21ος αιώνας | 
2001  · 2011  · 2021 |

 |
**Το Εθνικό Δημοκρατικό Κόμμα** (αραβικά: الحزب الوطني الديمقراطي, συχνά ονομάζεται «Εθνικό Κόμμα», الحزب الوطني) ήταν ένα αιγυπτιακό πολιτικό κόμμα. Ιδρύθηκε από τον πρόεδρο Ανουάρ Ελ Σαντάτ το 1978.

Το Εθνικό Δημοκρατικό Κόμμα διέθετε αδιαμφισβήτητη εξουσία στην κρατική πολιτική, ενώ θεωρείται de facto ενιαίο κόμμα με αυταρχικά χαρακτηριστικά, μέσα σε ένα σύστημα επισήμως πολυκομματικό, από τη δημιουργία του μέχρι την παραίτηση του Χόσνι Μουμπάρακ, διαδόχου του Σαντάτ, σε απάντηση προς την Αιγυπτιακή Επανάσταση του 2011.

Το Εθνικό Δημοκρατικό Κόμμα ήταν ένα αυταρχικό κεντρώο κόμμα. Από την ίδρυσή του, ήταν μακράν το πιο ισχυρό από τα μέρη που προέκυψαν από την Αραβική Σοσιαλιστική Ένωση, το πρώην κυβερνών κόμμα από το 1962, και ως εκ τούτου θεωρείται διάδοχό του. Ωστόσο, σε αντίθεση με την Αραβική Σοσιαλιστική Ένωση, έδωσε ιδιαίτερη έμφαση στον αραβικό εθνικισμό και στον αραβικό σοσιαλισμό (Νασερισμός), εξελισσόμενο σε ένα μετριοπαθές κεντρώο κόμμα. Το Εθνικό Δημοκρατικό Κόμμα ήταν μέλος της Σοσιαλιστικής Διεθνούς από το 1989, έως ότου αποπέμφθηκε το 2011, σε απάντηση προς την επανάσταση.

Το κόμμα διαλύθηκε στις 16 Απριλίου του 2011, έπειτα από δικαστική απόφαση. Τα περιουσιακά του στοιχεία μεταβιβάστηκαν στο κράτος.

Παραπομπές
----------

1. 1 2  El-Mikawy, Noha (1999). *The building of consensus in Egypt's transition process*. American Univ in Cairo Press. σελίδες 62 and 66. ISBN 978-977-424-498-8.
2. 1 2  «Has Egypt's ruling party grown fat?». *Al-Jazeera*. 22 November 2010.. Ανακτήθηκε στις 2 February 2011.
3. 1 2  Ayala, Luis (31 January 2011). «To the General Secretary of the National Democratic Party, NDP». *Socialist International* (Egypt). Αρχειοθετήθηκε από το πρωτότυπο στις 2011-02-03.. Ανακτήθηκε στις 2 February 2011.
4. ↑  Arafat, Alaa al-Din (2009). *The Mubarak Leadership and Future of Democracy in Egypt*. palgrave macmillan. σελ. 14. ISBN 978-0-230-61558-8.
5. ↑  BBC News
6. ↑  Jason Brownlee "Authoritarianism in an age of democratization", p. 124
7. ↑  Marina Ottoway: Egypt: From Semi-Authoritarianism to One-Dimensionality
8. ↑  Qantara.de
9. ↑  «BBC News - Egypt: Mubarak's former ruling party dissolved by court». Bbc.co.uk. 16 April 2011.. Ανακτήθηκε στις 2011-04-19.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα National Democratic Party (Egypt)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι τέσσερις πρόεδροι της Κοινοπολιτείας της Καταλονίας
Η **Κοινοπολιτεία της Καταλονίας** (καταλανικά: *Mancomunitat de Catalunya*) ήταν θεσμός που μεταξύ 1914 και 1925 ενοποίησε τις τέσσερις επαρχίες της Καταλονίας. Παρότι οι λειτουργίες της δεν ξεπερνούσαν αυτές των Συμβουλίων των Επαρχιών, η Κοινοπολιτεία αποτέλεσε ορόσημο στη σύγχρονη καταλανική ιστορία διότι για πρώτη φορά μετά το 1714 και την κατάργηση των καταλανικών κυβερνητικών θεσμών από τον Φίλιππο Ε΄, η Καταλονία αποκτούσε ένα κοινό σώμα οι λειτουργίες του οποίου εκτείνονταν σε όλη την έκτασή της θέτοντας το θεσμικό προηγούμενο για την ανασύσταση της Ζενεραλιτάτ. Πρωτοπόρος της ίδρυσής της ήταν ο πολιτικός Ενρίκ Πρατ ντε λα Ρίβα, που διατέλεσε και πρόεδρός της από το 1914 μέχρι τον θάνατό του το 1917, όταν τον αντικατέστησε ο Ζοζέπ Πουτς ι Καδαφάλκ μέχρι το 1923. Η δικτατορία του Μιγέλ Πρίμο δε Ριβέρα, ενάντια στην οποιαδήποτε μορφή αυτοδιοίκησης για τις περιφέρειες της Ισπανίας, την κατάργησε το 1925.

Η Καταλανική Κονοπολιτεία είχε ξεκάθαρες εκσυγχρονιστικές προτεραιότητες και έφερε εις πέρας σημαντικά έργα αναφορικά με τις συγκοινωνίες, τη δημόσια υγεία, την κουλτούρα (όντας ο θεσμικός εκφραστής των ιδεών του νοουσεντίσμε), την τεχνολογική ανάπτυξη και την βελτίωση της αγροτικής και βιομηχανικής παραγωγής, βελτιώνοντας το επίπεδο ζωής κυρίως στα καταλανικά χωριά. Επίσης ήταν ο θεσμός που προώθησε τις αρχαιολογικές έρευνες στον χώρο της αρχαιοελληνικής αποικίας του Εμπορίου.

Παραπομπές
----------

1. 1 2  Κοινοπολιτεία της Καταλονίας: «Σύντομη ιστορία».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοινοπολιτεία της Καταλονίας** |

* Xarxa Audiovisual Local: «Somiar un país, construir un somni Αρχειοθετήθηκε 2017-10-16 στο Wayback Machine.». Σειρά ντοκιμαντέρ αφιερωμένων στα 100 χρόνια ίδρυσης της Κοινοπολιτείας της Καταλονίας.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 127764242
* BNE: XX126686

 |

 |
Το **Δουκάτο της Σιλεσίας** (πολωνικά: *Księstwo śląskie*, γερμανικά: *Herzogtum Schlesien*) ήταν μεσαιωνικό δουκάτο που βρισκόταν στην ιστορική περιοχή της Σιλεσίας της Πολωνίας. 

Λίγο μετά την ίδρυση της Δυναστείας των Πιαστ το 1138, κατακερματίστηκε σε διάφορα Δουκάτα της Σιλεσίας. Το 1327 το εναπομένον Δουκάτο του Βρότσουαφ, καθώς και τα περισσότερα άλλα δουκάτα που κυβερνούσαν οι Σιλεσιακοί Πιαστες πέρασαν στο Βασίλειο της Βοημίας ως Δουκάτα της Σιλεσίας. Η απόκτηση ολοκληρώθηκε, όταν ο Βασιλιάς Καζίμιρ Γ΄ ο Μέγας της Πολωνίας παραιτήθηκε από τα δικαιώματά του στη Σιλεσία με τη Συνθήκη του Τρέντσιν του 1335.

Παραπομπές
----------

* Hugo Weczerka: *Handbuch der historischen Stätten: Schlesien*. Stuttgart, 1977, (ISBN 3-520-31601-3), S. XXXIV–XXXVII sowie Stammtafel auf p. 590.
* Rudolf Žáček: *Dějiny Slezska v datech*. Praha 2004, (ISBN 80-7277-172-8), S. 444.
* Ulrich Schmilewski: *Oppeln, Herzöge v.* In: Neue Deutsche Biographie (NDB). Band 19, Duncker & Humblot, Berlín 1999, (ISBN 3-428-00200-8), p. 558 f.
* Historia Narodu Śląskiego. Prawdziwe dzieje ziem śląskich od średniowiecza do progu trzeciego tysiąclecia (History of Silesian Nation. True history of Silesian lands from the Middle Ages to the threshold of the third Millennium), Zabrze 2003 (ISBN 83-919589-0-6).

Εξωτερικοί σύνδεσμοι
--------------------

* Πολυμέσα σχετικά με το θέμα  Duchy of Silesia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4052678-1

 |

 |
Το **Ελληνικό Λύκειο** ήταν Ελληνικό εκπαιδευτικό ίδρυμα στην Αθήνα του 19ου αιώνα.

Περιγραφή
---------

Το Ελληνικό Λύκειο ιδρύθηκε από τον Ιωάννη Σιμόπουλο το έτος 1877 και είχε χωρητικότητα ογδόντα ως ενενήντα μαθητών. Περιελάμβανε πλήρες δευτεροβάθμιο εκπαιδευτικό σύστημα, δηλαδή δημοτικό, και γυμνάσιο. Παρείχε την δυνατότητα ημιτρόφιμης και διανυκτερεύουσας παραμονής των μαθητών.

Η σχολή στεγάζονταν στην μεγαλοπρεπέστατη οικία του Ανδρέα Συγγρού (πρώην Μαυροκορδάτου) κοντά στην εκκλησία της Ζωοδόχου Πηγής.

Πηγές
-----

* Ιωάννης Αρσένης (1888). *Ποικίλη Στοά: Εθνική εικονογραφημένη επετηρίς*. Αθήνα: Επί του Τυπογραφείου Αττικού Μουσείου. Ανακτήθηκε στις 17 Μαΐου 2010.
Φορεσιά Ελλήνων της Σίλλης Ικονίου, Μικρά Ασία, αρχές 20ού αιώνα. Συλλογή ΠΛΙ, Ναύπλιο
Η **φορεσιά της Σύλλης** ή **Σίλλης** είναι η ενδυμασία που φοριόταν από τον γυναικείο πληθυσμό της μικρασιατικής κωμόπολης της Λυκαονίας (βρισκόταν σε κοντινή απόσταση από το Ικόνιο) κατά τις επίσημες περιστάσεις όπως γάμοι, γιορτές κλπ.

Περιγραφή
---------

Η φορεσιά είχε για εσώρουχο μια φαρδιά βράκα η οποία καλυπτόταν από μια δεύτερη που ήταν κατασκευασμένη από καλύτερης ποιότητας υλικά. Το πουκάμισο ήταν λινό, λευκό και φτιαγμένο στον αργαλειό και διέθετε πλατιά μανίκια με ανοίγματα στο πλάι. Το φουστάνι φτιαχνόταν από χρυσοΰφαντο ύφασμα και πλαισιωνόταν από χρυσές δαντέλες και ταινίες. Τη φορεσιά πλαισίωναν δύο επενδύτες (εσωτερικός και εξωτερικός) από χρυσό ύφασμα που προερχόταν από την Κωνσταντινούπολη ή τη Μέση Ανατολή. Στην περιοχή της περιφέρειας δενόταν τριγωνικά ένα τριγωνικό μαντήλι (τσίπα) με τη μύτη στην πίσω πλευρά. Πάνω από το τριγωνικό μαντήλι η ζώνη. Η περιοχή του στήθους καλυπτόταν από σειρά πολύτιμων νομισμάτων που ονομάζονταν *πεντόλιρα* και *ντούμπλες*.

Εντύπωση προκαλούσε και ο κεφαλόδεσμος που τον αποτελούσαν πολλές κοτσίδες που στολίζονταν με νομίσματα και χάντρες και ένα κόκκινο τσόχινο φέσι που συνοδευόταν από ένα χρυσοκέντητο τριγωνικό μαντήλι. Άλλα εξαρτήματα τα οποία συμπλήρωναν τον κεφαλόδεσμο ήταν τα διάφορα σκουλαρίκια και ενίοτε ένα περιδέραιο.

Παραπομπές
----------

1. 1 2 3  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελ. 103.
2. 1 2 3  *Ελληνικές Φορεσιές. Συλλογή Εθνικού Ιστορικού Μουσείου*. Αθήνα: Ιστορική και Εθνολογική Εταιρεία της Ελλάδος. 2005. σελ. 210.

Βιβλιογραφία
------------

* Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα.
* Συλλογικό (2005). *Ελληνικές Φορεσιές. Συλλογή Εθνικού Ιστορικού Μουσείου*. Αθήνα: Ιστορική και Εθνολογική Εταιρεία της Ελλάδος.